section_heading: Bitka
paragraph_text: Braneći taj spoj, duljine 100-tinjak metara, koji je spajao obranu Zubića s ostatkom hrvatskog područja, poginulo je u prvom razdoblju napada nekoliko hrvatskih branitelja koji su se odbili izvući i odlučili se odupirati brojčano moćnijim muslimanskim snagama. U 8:30 mudžahedini su uspjeli odsijeći spojeve i dovesti hrvatske branitelje u okruženje. Uzimajući u obzir svoju brojčanu nadmoć i zemljopisnu dominaciju, počeli su slaviti "najslađu pobjedu".